เรื่องร้องเรียน (เสนอแนะ) วันที่ 2023-07-31 03:57:31 — แขวงป้อมปราบ เขตป้อมปราบศัตรูพ่าย กรุงเทพมหานคร
เสนอแนะให้จัดสรรงบประมาณให้ทุกโรงพยาบาลในสังกัดสำนักการแพทย์ กรุงเทพมหานคร เพื่อจัดจ้างผู้เชี่ยวชาญเกี่ยวกับอุปกรณ์ทางการแพทย์ที่เรียกว่าห้องปรับแรงดันบรรยากาศสูง (Hyperbaric Chamber) และจัดหาอุปกรณ์ทางการแพทย์ที่เรียกว่าห้องปรับแรงดันบรรยากาศสูง (Hyperbaric Chamber) มาเพื่อฟื้นฟูผู้ป่วยที่เข้ารับบริการ เพื่อเป็นการเสริมการรักษา ซึ่งปัจจุบันการบำบัดนี้สามารถใช้เป็นการรักษาเสริมในโรคได้หลากหลายภาวะ เช่น ผู้ป่วยแผลเรื้อรังจากโรคเบาหวาน แผลเนื้อกระดูกกรามตาย และเนื้อเยื่ออ่อนที่ได้รับการบาดเจ็บจากผลของรังสีรักษาในผู้ป่วยมะเร็ง แผลไหม้ พิษจากก๊าซคาร์บอนมอนอกไซด์ การติดเชื้อของเนื้อเยื่ออ่อนรุนแรงจากแบคทีเรียกินเนื้อ กล้ามเนื้อเน่าตายจาก เชื้อบางประเภท ฝีในสมอง การติดเชื้อเรื้อรังของกระดูกบางกรณี การบาดเจ็บของเนื้อเยื่อจากการบดขยี้และการขาดเลือดของระยางค์ จากผลของการบาดเจ็บ เป็นต้น

ในระยะหลังได้เริ่มนำมาใช้ในการรักษาภาวะอุดตันของหลอดเลือดแดงกลางเรตินาของตา ภาวะประสาทหูดับเฉียบพลันไม่ทราบสาเหตุ นอกจากนี้ยังมีการศึกษาเพิ่มเติมในการบำบัดกลุ่มเด็กออทิสติก ผู้ป่วยบาดเจ็บที่ศีรษะรุนแรง ผู้ป่วยที่ถูกกัดด้วยงูพิษต่อระบบโลหิตและการบำบัดเพื่อบรรเทาการบาดเจ็บของกล้ามเนื้อจากการเล่นกีฬา ซึ่งน่าจะเป็นประโยชน์อย่างมากกับผู้ป่วย จึงเรียนเสนอแนะมา ณ ที่นี้
โดยอาจปรึกษาทางโรงพยาบาลสมเด็จพระปิ่นเกล้าเพิ่ม ดังที่มีการเผยแพร่ในเว็บไซต์ https://www.spph.go.th/services-view.php?id=241